ddrg/super_eurlex huggingface dataset:
2-oji dalis

:
—

Šiuo metu šios antraštės visomis kalbomis nėra. The US NSA surveillance programme, surveillance bodies in various Member States and impact on EU citizens' fundamental rights and on transatlantic cooperation in Justice and Home Affairs (2013/2188(INI)) (nuomonė: AFET, ITRE, INTA)
5.

Netiesioginių MTTP veiksmų paraiškas prašoma pateikti tik elektronine forma internetu per Elektroninę paraiškų pateikimo sistemą (EPPS (8)) (angl. Electronic Proposal Submission System — EPSS). Tačiau koordinatorius išimties atveju gali prašyti Komisijos leidimo pateikti rašytinę paraišką prieš galutinę paraiškų pateikimo datą. Šiuo atveju reikia rašyti vienu iš šių adresų: European Commission The Priority 6.1.ii Information Desk Directorate General RTD CDMA 5/186 B-1049 Brussels, Belgium El. paštas: rtd-energy@cec.eu.int Prie prašymo turi būti pridėtas paaiškinimas, kodėl prašoma išimties. Paraiškų teikėjai, norintys pasinaudoti galimybe pateikti rašytinę paraišką, prisiima atsakomybę už tai, kad tokie prašymai atleisti nuo reikalavimo pateikti paraiškas elektroniniu būdu būtų pateikti, ir su tuo susijusios procedūros būtų baigtos iki galutinės paraiškų pateikimo datos. Visas netiesioginių MTTP veiksmų paraiškas turi sudayti dvi dalys: formos (A dalis) ir turinys (B dalis). Paraiškos dėl netiesioginių MTTP veiksmų gali būti rengiamos atjungties arba prijungties režimu ir po to pateikiamos internetu prijungties režimu. Netiesioginių MTTP veiksmų paraiškų B dalis gali būti pateikiama tik PDF rinkmena („portable document format“, suderinta su „Adobe“ programos 3 ar naujesne versija su įterptais šriftais). Suspaustos („zip“) rinkmenos bus atmestos. EPPS programinę priemonę (kuria galima naudotis atjungties arba prijungties režimu) galima rasti Cordis interneto svetainėje adresu www.cordis.lu. Internetu pateiktos neišsamios, neįskaitomos arba virusais užkrėstos netiesioginių MTTP veiksmų paraiškos bus atmestos. Netiesioginių MTTP veiksmų paraiškų variantai, pateikti nešiojamose elektroninėse laikmenose (pvz., kompaktiniuose diskuose, diskeliuose), elektroniniu paštu arba faksu, bus atmesti. Netiesioginių MTTP veiksmų paraiškos, kurias buvo leista pateikti rašytine forma ir kurios yra neišsamios, bus atmestos. Išsamesnė informacija apie įvairias paraiškų pateikimo procedūras yra pateikta paraiškų vertinimo ir atrankos procedūrų gairių J priede.